मिड डे की रिपोर्ट्स के मुताबिक, एल्नाज नोरौजी ने यह खुलासा किया कि विपुल शाह उन्हें फिल्म ‘नमस्ते इंग्लैंड’ में लेने वाले थे। एल्नाज के मैनेजर ने उन्हें बताया था कि विपुल उन्हें सेकंड लीड के रूप में कास्ट करने के बारे में सोच रहे हैं। पहले यह ऑफर जैकलीन फर्नांडिस को दिया गया था लेकिन उन्होंने इसे ठुकरा दिया। मुलाकात होने पर विपुल ने एल्नाज से ऐसे बातचीत की जैसे वह उन्हें रोल के लिए कास्ट करने वाले हैं। उन्होंने कहा कि एल्नाज को ‘बस लुक टेस्ट देना होगा और पेपर साइन करने होंगे’। कुछ दिनों बाद उनका फिल्म के कास्टिंग डायरेक्टर हनी त्रेहान ने ऑडिशन लिया। ऐक्ट्रेस ने बताया कि उस दौरान उन्हें महसूस हुआ कि कास्टिंग डायरेक्टर को ऑडिशन के बारे में बताया ही नहीं गया था।